PATVIRTINTA

Klaipėdos lopšelio-darželio „Nykštukas”

direktoriaus 2022 m. d. įsakymu Nr. V1-

**KLAIPĖDOS LOPŠELIO-DARŽELIO „NYKŠTUKAS”**

**NEFORMALIOJo Vaikų švietimO TEATRINIO UGDYMO (ŠEŠĖLIŲ TEATRAS) PROGRAMA**

**I SKYRIUS**

**BENDROSIOS NUOSTATOS**

1. Švietimo teikėjas – Klaipėdos lopšelis-darželis „Nykštukas” (toliau – Įstaiga), registruota Juridinių asmenų registre, kodas 190420236. Teisinė forma – biudžetinė įstaiga. Grupė – ikimokyklinio ugdymo grupės įstaiga lopšelis-darželis.

2. Įstaigos buveinės adresas – Naujakiemio g. 11, 94208 Klaipėda. Tel. (8 46) 34 62 48, el. p. nykstukasdarzelis@gmail.com.

3. Programos pavadinimas – neformaliojo vaikų švietimo Teatrinio ugdymo (Šešėlių teatras) programa (toliau – Programa).

4. Programos rengėja – Romualda Poškienė, neformaliojo švietimo mokytoja metodininkė.

5. Programos trukmė – tęstinė.

6. Tikslinė amžiaus grupė – 3–5 m. ikimokyklinio amžiaus vaikai, 6–7 m. priešmokyklinio amžiaus vaikai.

7. Programos įgyvendinimui Įstaigoje sukurtos palankios materialinės ugdymo(si) sąlygos: įrengta patalpa šešėlių teatrui.

8. Neformaliojo vaikų švietimo Teatrinio ugdymo (šešėlių teatro) programa integruota į Įstaigos Ikimokyklinio ugdymo programą, Priešmokyklinio ugdymo bendrąją programą ir vykdoma ugdymo proceso metu.

**II SKYRIUS**

**PROGRAMOS TIKSLAS IR UŽDAVINIAI**

9. Tikslas – supažindinti vaikus su šešėlių teatru kaip savita teatro rūšimi, šešėlių teatro raiškos priemones panaudojant pažinimo ir tyrinėjimo gebėjimų ugdymui.

10. Uždaviniai:

10.1. suteikti pradinių šešėlių teatro krypties žinių ir įgūdžių;

10.2. eksperimentuoti su pagrindinėmis šešėlių teatro raiškos priemonėmis, plėtojant pažinimo ir tyrinėjimo gebėjimus;

10.3. skatinti kūrybiškumą, įtraukiant ugdytinius į šešėlių teatro pasirodymus ir plėtojant įstaigos kultūrinę veiklą.

**III SKYRIUS**

**PROGRAMOS TURINYS**

11. Turinys.

11.1. Ikimokyklinis ugdymas

|  |  |  |
| --- | --- | --- |
| Eil. Nr. | Veikos sritys | Turinys |
|  | Meninė raiška | Susipažįsta su šešėlių teatro specifika ir ypatumais. Eksperimentuoja su įvairiomis medžiagomis ir priemonėmis, atrasdamas linijų ir faktūrų įvairovę.Susipažįsta su įvairiais šešėlių teatro ekrano gaminimo būdais.Kuria šešėlių teatro lėles, aiškinasi jų specifiką ir valdymo būdus. Eksperimentuoja šešėliniame ir iš dalies šešėliniame vaidybinio žaidimo procese, taikant įvairų ekrano ir scenos apšvietimą.Išbando save „šešėlio” vaidmenyje.Eksperimentuoja pritaikydamas mėgstamas pasakas šešėlių teatrui. Kuria siužetą. Vaidindamas bendrauja ir bendradarbiauja su partneriu (partneriais), derina savo veiksmus ir sumanymus su kitais. Spontaniškai reiškia emocijas.Rankomis kuria įvairias šešėlių figūras.  |
| 2. | Sakytinė kalba | Supranta pasakojimo turinį, gali atkartoti pasakojimo, vaidybinio siužeto įvykių eigą.Domisi naujais žodžiais, aiškinasi išgirstų naujų žodžių reikšmę.Atkartoja girdėtus pasakojimus, pasakas.Eksperimentuoja perkurdamas savo mėgstamų pasakų siužetą.Vaidinamas kuria savo tekstus.Stengiasi vartoti taisyklingus sakinius.Paaiškina, kaip kūrė, kodėl pasirinko tokias lėles ar apšvietimą, kodėl naudojo dalinius šešėlius ar kitas šešėlių teatro formas.Įsivertina, kas labiausiai patiko kūrybos ir vaidinimo procese. |
| 3. | Tyrinėjimas | Išradingai naudoja įvairias priemones, aiškinasi, kaip įvairūs daiktai ir įvairios medžiagos gali būti panaudojamos šešėlių teatre.Suvokia įvairių daiktų, medžiagų pritaikymo šešėlių teatro veiklai galimybes: pasirenka priemones, jas lygina, išskiria medžiagų bruožus, kritiškai vertina.Projektuoja scenovaizdį, modeliuoja įvairias šešėlių teatro figūras.Domisi šešėlių teatro istorija, vaidinimo galimybėmis ir formomis.Pasitelkia vaizduotę, gamindamas šešėlių teatro lėles, eksperimentuodamas su apšvietimu, įvairių spalvų taikymu.Aiškinasi naujus dalykus, siūlo savo idėjas, džiaugiasi savo veikla.Fantazuoja išbandydamas naujus atlikimo būdus.Pastebi ir įvardina šešėlių teatro kūrybos ypatumus. |

11.2. Priešmokyklinis ugdymas

|  |  |  |
| --- | --- | --- |
| Eil. Nr. | Kompetencijos | Turinys |
| 1. | Pažinimo | Susipažįsta su vitražinių šešėlių teatro lėlių gamybos technika. Gamina šešėlių teatro lėles. Išbando įvairius šešėlių teatro lėlių valdymo būdus.Lygina įvairius veiklos būdus – kūno, rankų, lėlių vaidinimo specifiką.Eksperimentuoja kurdamas rankų šešėlių figūras. Kuria improvizacijas, pats tapdamas „šešėliu”.Eksperimentuoja su detalėmis, apšvietimu.Komponuoja įvairią scenografiją.Analizuoja savo teatrinę veiklą. Mokosi iš ankstesnės savo teatrinės veiklos praktinės patirties. Dalinasi įspūdžiais, tariasi, ką galima atlikti kitaip.Bendrauja tarpusavyje, žaisdamas, vaidindamas su šešėlių teatro lėlėmis.Perteikia tekstą žiūrovui, būdamas už ekrano ir prieš ekraną, naudodamas pagalbines šešėlių teatro raiškos priemones.Atpasakoja siužetą ir jį pakomentuoja.Apibūdina šešėlių teatro lėlės specifiką.Pats kuria ar improvizuoja tekstus. Atpažįsta sutartinius šešėlių teatro simbolius.Susipažįsta su kitų tautų kultūriniais reiškiniais – šešėlių teatro kilme, istorija, tradicijomis.Pastebi Rytų ir Vakarų kultūrų išskirtinumą šešėlių teatre.Dalijasi savo įspūdžiais apie kultūrų įvairovę.Suvokia šešėlių teatro išskirtinumą. |
| 2. | Skaitmeninė | Atsakingai naudojasi skaitmeniniais įrenginiais ir technologijomis (kompiuteriais, planšetėmis, pan.).Peržiūri skaitmeninį turinį, ieško aktualios vaidybinei veiklai, lėlių gamybai informacijos.Renkasi tinkamą vaidinimo siužetui muziką, įvairius foninius garsus.Išbando įvairių parametrų ekrano galimybes.Naudojasi garso įrašymo technologijomis. |

12. Programa pritaikoma įvairių ugdymo(si) poreikių turintiems vaikams. Atsižvelgiant į vaikų individualius ugdymo(si) poreikius, parenkamos užduotys, priemonės, individualūs ugdymo(si) metodai ir formos.

**IV SKYRIUS**

**PROGRAMOS METODAI, FORMOS IR PRIEMONĖS**

13. Metodai: šešėlių teatro trenažas, šešėlių teatro etiudai, improvizacijos, istorijų kūrimas, scenos kalbos pratimai (greitakalbės, artikuliacijos pratimai).

14. Formos: šešėlių teatro veikla (žaidimai, etiudai, spektakliai, improvizacijos), meniniai-kūrybiniai projektai.

15. Priemonės: įvairios šešėlių teatro lėlės, šešėlių teatro simboliai, šešėlių teatro ekranas, širmos, garso ir apšvietimo aparatūra, teatriniai rekvizitai ir butaforija, informacinės technologijos.

**V SKYRIUS**

**VAIKŲ PASIEKIMAI IR JŲ VERTINIMAS**

16. Įgyvendinus programą:

16.1. įgis žinių apie šešėlių teatro specifiškumą;

16.2. bus susipažinęs su pagrindinėmis šešėlių teatro raiškos – lėlių valdymo ekrane, apšvietimo ir pagalbinių priemonių naudojimo, ekrano scenografijos – priemonėmis ir gebės jas naudoti savo veikloje;

16.3. gebės kurti šešėlių ekrane atgyjančius personažus, įsitrauks į šešėlių teatro pasirodymus, dalyvaus grupės, įstaigos kultūrinėje veikloje.

17. Vaiko ugdymo(si) pasiekimai ir pažanga vertinami pagal Įstaigos vaikų pasiekimų ir pažangos vertinimo tvarką.

|  |  |
| --- | --- |
| SUDERINTA | SUDERINTA |
| Klaipėdos lopšelio-darželio „Nykštukas”tarybos 2022 m. gruodžio 15 d.posėdžio protokoliniu nutarimu(protokolo Nr. V2-4)  | Klaipėdos miesto savivaldybės administracijosŠvietimo skyriaus vedėjaLaima Prižgintienė2022 m. gruodžio d. |